હિંમતનગરના રેલ્વે સ્ટેશન વિસ્તાર, ભાટવાસ અને ખાડિયા વિસ્તારના હનુમાનજી મંદિર નજીક છેલ્લાં ૩પ વર્ષથી બેખોફપુર્વક ચાલતા મુળજી સાંકળચંદ કલાલના જુગારધામમાં આંકડો લખવાનું કામ કરતાં કર્મી ભીખુસિંહ રાઠોડે જુગારની હાટડીઓના સંચાલક મુળજી, ગટુ, વસંત, મીરજા અને મુળજી પુત્રોના માનસિક ત્રાસ અને જાનથી મારી નાંખવાની ધમકીઓના કારણે ર૯ સપ્ટેમ્બર ર૦૧૬ના રોજ ઝેરી દવા ગટગટાવી દીધી હતી, જે અંગે કેસની શનિવારે કોર્ટમાં મુદ્ત હતી, પરંતુ છેલ્લાં ત્રણ મહિનાથી રાકેશ, કનુ તેમજ નટુભાઈ ફાયનાન્સરનો ઉપયોગ કરીને ભીખુસિંંહ ઉપર સમાધાનનું પ્રેસર લાવવા આફળાંફાફળાં બનેલા મુળજી અને તેના સાગરીતોના કારણે ભીખુસિંહ કયાંક ચાલ્યો ગયો છે અથવા તો તેનું અપહરણ થઈ ગયું હોવાના આક્ષેપ ભીખુસિંહનાં પરિવારજનોએ કરતાં સમગ્ર શહેરમાં ચકચાર મચી ગઈ છે, આટલી મોટી ઘટના હોવા છતાં મુળજી ઉપર મહેરબાન પોલીસ હજુ પણ મુળજીનાં હપ્તાનું ઋણ અદા કરવાના મુડમાં હોય તેમ સ્પષ્ટ લાગી રહ્યુ છે.